କ୍ୟାପଟେନ କୋହଲିଙ୍କୁ ନେଇ ସନ୍ତୁଷ୍ଟ ନାହାଁନ୍ତି ବିସିସିଆଇ ଅଧିକାରୀ? ହିଟମାନ ରୋହିତ ହୋଇପାରନ୍ତି କ୍ୟାପଟେନ! - NITIDINA\nକ୍ୟାପଟେନ କୋହଲିଙ୍କୁ ନେଇ ସନ୍ତୁଷ୍ଟ ନାହାଁନ୍ତି ବିସିସିଆଇ ଅଧିକାରୀ? ହିଟମାନ ରୋହିତ ହୋଇପାରନ୍ତି କ୍ୟାପଟେନ!\nଆସୁଥିବା ଟି-୨୦ ବିଶ୍ୱକପକୁ ନେଇ ହୋଇସାରିଛି ଦଳ ଘୋଷଣା। ଯେଉଁଥିରେ କ୍ୟାପଟେନ ଭାବରେ ଅଛନ୍ତି ବିରାଟ କୋହଲି। ଏହି ଟି-୨୦ ବିଶ୍ୱକପ କୋହଲିଙ୍କ ପାଇଁ କର ବା ମର ପରିସ୍ଥିତି ଭଳି ଅଟେ। କାରଣ ଏହା ଯେ ଏଯାଏ କ୍ୟାପଟେନ ଭାବରେ କୋହଲିଙ୍କ ହାତରେ ଲାଗିନି ବିଜୟୀ ଆଇସିସି ଟ୍ରଫି। ଏପଟ ପକ୍ଷରେ କିଛି ବିସିସିଆଇର ମେମ୍ବର ରୋହିତଙ୍କୁ କ୍ୟାପଟେନ ହେବାର କଥା କହିଲେଣି ବୋଲି ବିଶେଷ ସୂତ୍ରରୁ ଜଣା ଯାଇଛି।\nଆପଣଂକୁ କହିରଖିବୁ କ୍ରିକେଟ ଏଡିତର ଡଟକମର ଏକ ତଥ୍ୟ ଅନୁଯାୟୀ, ଆସୁଥିବା ଟି-୨୦ ବିଶ୍ୱକପ କୋହଲିଙ୍କ ପାଇଁ ବହୁତ ଗୁରୁତ୍ତ୍ୱପୂର୍ଣ୍ଣ ସାବ୍ୟସ୍ତ ହୋଇପାରେ। ସେ ଆଇସିସି ଟ୍ରଫି ଭାରତକୁ କ୍ୟାପଟେନ ହିସାବରେ ଜିତାଇବାରେ ବିଫଳ ରହିଛନ୍ତି। ଯାହା ଫଳରେ ସେ ଅନେକ ସମାଲୋଚନାର ବି ସାମ୍ନା କରିଥିଲେ। ଯଦି ଏହି ଟି-୨୦ ବିଶ୍ୱକପରେ ଟିମ ଇଣ୍ଡିଆ ଫେଲ ହୋଇଯାଏ ତେବେ ଏହା କୋହଲିଙ୍କ ନିମନ୍ତେ କ୍ୟାପଟେନ ଭାବରେ ଶେଷ ହୋଇଯାଇପାରେ।\nକ୍ରିକେଟ ଏଡିଟର ୱେବସାଇଟ ମୁତାବକ ବିସିସିଆଇର କିଛି ଅଧ୍ୟକ୍ଷ ମଧ୍ୟ ଏଥିରେ ଖୁସି ନାହାନ୍ତି। ଏହା ପ୍ରାୟତଃ ବିଶ୍ୱ ଟେଷ୍ଟ ଚମ୍ପିୟାନସିପ ଫାଇନାଲରେ ପରାଜିତ ହେବା ପରେ ଏମିତି ହୋଇଛି ବୋଲି ଅନୁମାନ କରାଯାଉଛି। ଶୀର୍ଷ ଅଧିକାରୀଙ୍କ ମତ ଯେ ଫାଇନାଲ ମ୍ୟାଚରେ କୋହଲିଙ୍କ ଟିମ ସିଲେକ୍ସନ ଠିକ ନଥିଲା।\nଦିନିକିଆ ଏବଂ ଟି-୨୦ ରେ ଭାରତର କ୍ୟାପଟେନ ରୋହିତ ଶର୍ମାଙ୍କୁ କରିବା ପାଇଁ ଏହି ଶୀର୍ଷ ଅଧିକାରୀ ମାନେ ମତ ଦେଇଛନ୍ତି। ହିଟମାନ ରୋହିତଙ୍କ ଅଧିନାୟକତ୍ୱରେ ଆଇପିଏଲରେ ମୁମ୍ବାଇ ଭଲ ଖେଳୁଛି ଏବଂ ୫ ଥର ଟ୍ରଫି ନିଜ ନାମରେ କରିଛି।\nPrevious Article ଆଫଗାନିସ୍ତାନ କ୍ରିକେଟ ବୋର୍ଡକୁ ଘାରିଲା ବିପଦ, କଣ ତାଲିବାନ ଯୋଗୁଁ ବନ୍ଦ ହୋଇଯିବ ଆଫଗାନ କ୍ରିକେଟ...\nNext Article ଆଇପିଏଲ କାରଣରୁ ଚାଲିଗଲା ପାକିସ୍ତାନର ଖୁସି! ଚିନ୍ତାରେ ପାକିସ୍ତାନ କ୍ରିକେଟ ବୋର୍ଡ....
